חטיבת הצנחנים במלחמת חרבות ברזל

במלחמת חרבות ברזל לחמה חטיבת הצנחנים במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הפתע הקטלנית של חמאס. בשלב השני של הלחימה התמרון הקרקעי ברצועת עזה. לאחר סיום תפקידה בדרום לקחה החטיבה חלק בתמרון הקרקעי בלבנון. בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם. ערך מורחב – מתקפת הפתע על ישראל (2023) בבוקר יום שבת של מתקפת הפתע על ישראל, פעל גדוד 890 לשחרור קיבוץ בארי וחתר למגע עם מחבלים. בלחימה קשה, שנמשכה עד 9 באוקטובר בצהריים, טיהרו לוחמי הצנחנים יחד עם כוחות נוספים את הקיבוץ ממחבלים, בהם כאלה שהתבצרו בכמה מתחמים, חלקם עם אזרחים לכודים, ששוחררו כ-18 שעות לאחר תחילת העימות. בקרב נהרגו 108 מחבלים. במקביל פעלו כוחות גדוד 890 בקרב לשחרור מוצב נחל עוז. לוחמי הגדוד הגיעו ראשונים לזירה והתמודדו בלחימה קשה מול עשרות מחבלים שחוסלו בסוף האירוע. בנוסף, גדוד 890 פעל בקרב על קיבוץ עלומים, שם סייעו לכיתת הכוננות ולכוחות מיוחדים. במהלך הקרבות של גדוד 890 נהרגו כ-3 לוחמים ביניהם: סמ"ר רותם דושי, סמל אריאל אוחנה, וסמ"ר ולנטין אלי גנסיה. במקביל, פעלה סיירת צנחנים בקיבוץ רעים ולקחה חלק בקרב רעים החל משעות הצהריים. במהלך קרב פנים מול פנים עם מחבלים נהרג לוחם הסיירת סמ"ר גיא שמחי, בנו של דדי שמחי. כוח לוחמים של בא"ח צנחנים שהיה בדרכו לנתיב העשרה פגש בדרך בצומת יד מרדכי אזרחים מקבוצת ריצה משדרות מסתתרים במיגונית. לאחר היתקלות פתע עם מחבלים נהרגו שני מ"כים של הבא"ח: סמ"ר איתי אליהו מרציאנו וסמ"ר אילי גמזו. למחרת במהלך היתקלות נהרגו מ"כ נוסף מהבא"ח, סמ"ר יוסף איתמר ברוכים, והלוחם רב"ט יונתן אלעזרי. כוחות גדוד 202 פעלו בכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים. במהלך הקרבות של גדוד 202 נהרגו מספר לוחמים, בהם רס"ן אוריאל ביבי, סרן רועי נהרי, וסמ"ר בנימין לב. ערך מורחב – הלחימה ברצועת עזה במלחמת חרבות ברזל כוחות גדוד 101 פעלו בקיבוץ כיסופים בקרבות ממושכים עד טיהור הקיבוץ. במהלך הקרבות של גדוד 101 נהרגו כמה לוחמים, בהם סמל בר יענקלוב, סמל לביא בוחניק, סמ"ר רגב אמר, סמל מתן מלכה, וסמ"ר אופק ארביב. במהלך הקרבות במתקפת הפתע איבדה החטיבה 16 מלוחמיה. ערך מורחב – קרב ג'באליה (2023) ב-1 בנובמבר החלו כוחות חטיבת הצנחנים לקחת חלק בתמרון הקרקעי תחילה בשטחי צפון רצועת עזה בעיירה ג'באליה. במהלך הקרבות תקפו כוחות החטיבה והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס. במהלך חילופי אש נהרג לוחם גדוד פתן 101, סמ"ר יאיר ניפוסי. ב-7 בנובמבר, במסגרת הפעילות הקרקעית ברצועת עזה, הוביל צוות הקרב של חטיבת הצנחנים מבצע ממוקד בצפון רצועת עזה, במהלכו הושלמה ההשתלטות על מרחב צפון הרצועה. במהלך המבצע חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים. גדוד 202, בשיתוף עם כוחות שריון מצוות הקרב החטיבתי של חטיבה 7, מצאו פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער מסוג קלשניקוב, RPG-7, מטעני כלימגור ועוד. ערך מורחב – קרב עזה (2023) ב-5 בדצמבר פעל צוות קרב של החטיבה במרחב העיירה ג'באליה. לוחמי החטיבה בשיתוף חיל האוויר תקפו מבנים ותשתיות טרור של חמאס וחיסלו עשרות פעילי נ'חבה. כמו כן, במהלך הפעילות הלוחמים איתרו והשמידו רקטות בחצרות בתים בעיירה. ב-16 בנובמבר במהלך פעילות מבצעית בצפון רצועת עזה נהרג סרן שלמה בן נון, סגן מפקד פלוגה בגדוד צפע 202. ב-19 בנובמבר פעלו כוחות החטיבה להעמיק את הפעילות והאחיזה במרחב צפון מזרח הרצועה. הכוחות החלו לפעול באזורים חדשים, שבהם צה"ל לא פעל לפני כן. לוחמי החטיבה פעלו לטיהור המרחב מחבלים ופגעו בתשתיות טרור רחבות. ב-20 בנובמבר לאורך הלילה, המשיכו כוחות החטיבה בפעילות בצפון רצועת עזה במרחב ג'באליה. במהלך הקרבות בצפון הרצועה נהרגו סמל ינון תמיר וסמ"ר דביר ברזני, לוחמי גדוד 890 של חטיבת הצנחנים. ב-15 במאי 2024 בתקרית ירי דו-צדדי בג'באליה נהרגו חמישה לוחמים מפלגת ח"ץ של גדוד 202 מירי פגזים משני טנקים של גדוד 82 של חטיבה 7. ביניהם: סרן רועי בית יעקב, סמ"ר גלעד אריה בוים, סמל דניאל חמו, סמל אילן כהן וסמ"ר בצלאל דוד שעשוע. ב-17 במאי במהלך הקרבות במחנה הפליטים ג'באליה נהרג סמל בן אבישי, חייל בפלוגת התקשוב של חטיבת הצנחנים לאחר שנפגע מירי צלף במהלך היתקלות עם מחבלים בעת תיקון אנטנת תקשורת רדיו במסגרת תפקידו. ב-19 במאי הותר לפרסום כי רס"ן גל שבת, מ"פ חץ בגדוד 202, נפטר מפצעיו לאחר שנפצע באורח קשה בתאריך ארבעה ימים קודם לכן בהיתקלות עם מחבלים בצפון רצועת עזה. ב-29 במאי פעל גדוד 101 במחנה ג'באליה. במהלך הפעילות הופעל על כוח לוחמים של הגדוד מטען. כתוצאה מכך, נהרג לוחם גדוד 101 סמ"ר ידידיה אזוגי. ב-10 בנובמבר במהלך התקפה חטיבתית של כוחות חטיבת הצנחנים בשכונת שיח' עג'לין בדרום העיר עזה, סרק הכוח איתורים במרחב הדרומי של הגזרה ומצא משגר רקטות בסמוך לבנייני מגורים. כלל אמצעי הלחימה שאותרו הושמדו או הוחרמו על ידי לוחמי הצנחנים. במהלך חילופי אש מול מחבלי חמאס, נהרג סמ"ר יהונתן יצחק סמו, לוחם גדוד 202 בחטיבת הצנחנים. ב-14 בנובמבר כוחות סיירת הצנחנים וגדוד 202 בשיתוף כוחות שריון מגדוד 7421 של חטיבה 4 פעלו בשכונת תל אל-הווא וכיתרו את בית החולים אל-קודס. כוחות הצנחנים חיסלו מחבלים רבים שפעלו מתוך בית החולים וירו טילי נ"ט לעבר הכוחות. על פי דובר צה"ל כוחות צה"ל חיסלו 21 מחבלים שפעלו מתוך בית החולים. ב-18 וב-19 בנובמבר צוות הקרב של חטיבת הצנחנים בשיתוף כוח הנדסה מגדוד 8219 של חטיבה 551 וגדוד שריון 7421 של חטיבה 4, נלחמו בשכונת שיח' עג'לין ורימאל. לוחמי החטיבה פעלו לאיתור והשמדת תשתיות ונכנסים של חמאס. במהלך הלחימה איתרו הלוחמים 35 פירי מנהרות, אמל"ח, וחיסלו עשרות מחבלים. בנוסף, לוחמי החטיבה פשטו על מחנה צבאי בשימוש המחלקה הטכנית של המודיעין הצבאי של חמאס. במהלך הפשיטה איתרו הלוחמים משגרי רקטות ואמל"ח. במהלך חילופי אש בשכונת שייח' עג'לין נהרגו סרן ג'מאל עבאס, סמ"ר שחר פרידמן, וסמל בנימין מאיר ארלי מפקד פלוגה ולוחמים מגדוד פתן 101. ב-22 בנובמבר צוות הקרב החטיבתי החל בהתקפה על אזורי עיסא ושכונת תל אל-הווא. לוחמי החטיבה פשטו על מוצב חטיבת העיר עזה ועל המטה המודיעיני הצבאי של חמאס. כמו כן, הלוחמים פשטו על מנהרות, סדנה לייצור כטב"מים ואיתרו אמל"ח נוסף. בליל 16 בנובמבר פעל צוות קרב של חטיבת הצנחנים במחנה שאטי סמוך לרצועת החוף של מרכז העיר עזה. לוחמי החטיבה איתרו אמצעי לחימה רבים, מסמכים מודיעיניים וחיסלו עשרות מחבלי חמאס. ב-17 בנובמבר פעלו לוחמי החטיבה ופשטו על מספר יעדים ואיתרו אמצעים טכנולוגיים ואמצעי לחימה. בין היתר אותרו כלי נשק מסוג קלצ'ניקוב, מטענים, מטולים, ווסטים, RPG, משגרי נ"ט ועוד. ערך מורחב – קרב שג'אעייה (2023) ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וגולני, בקרבות קשים. במהלך הקרבות בלילה נרשמו בשכונה יותר מ-50 היתקלויות עם חוליות מחבלים, וקרוב ל-200 מחבלים חוסלו - רבים מהם מאש טנקי חטיבה 188, צלפי גדוד 890 ולוחמי סיירת גולני והצנחנים. במהלך הקרב נהרג סמ"ר עמית בונצל, לוחם סיירת צנחנים. ב-9 בדצמבר צוות הקרב של חטיבת הצנחנים, בשיתוף גדוד השריון 7421 מחטיבה 4, איתר והשמיד בשג'אעייה פיר ותוואי תת-קרקעי, וכן השמיד עשרות אמצעי לחימה של חמאס. ב-12 בדצמבר צוות הקרב של חטיבת הצנחנים פעל בשכונות זייתון ושג'אעייה. הלוחמים חיסלו ועצרו מחבלים שהועברו לחקירות, חשפו פירי תת-קרקע והשמידו ארבע מערכות מנהרות מרכזיות. לוחמי גדוד 202 איתרו מספר כרטיסי זיכרון שהכילו חומרים שצילמו מחבלי החמאס במתקפת הפתע. ב-14 בדצמבר פעל צק"ח הצנחנים, יחד עם כוחות שריון מגדוד 7421 של חטיבה 4 וחיסל מחבלים רבים מגדוד שג'אעייה. כוח השריון של הצק"ח זיהה מחבלי חמאס מתצפתים על הכוחות, ירה לעברם וחיסל אותם. בנוסף, לוחמי הצנחנים סרקו מתחם בית ספר ששימש כמוקד מרכזי של גדוד שג'אעייה. במתחם נוהלה לחימה כנגד כוחות הצנחנים, כאשר בסופם סגרו מעגל על המחבלים ולאחר מכן השמידו תשתיות טרור במתחם. ב-17 בדצמבר לוחמי החטיבה פשטו על דירה מבצעית. במהלך הפשיטה נמצאו אמל"ח, מטענים, רובים מסוג קלאצ'ניקוב, מטענים ורימונים. בנוסף, נמצא פיר התקפי שאורכו למעלה מ-15 מטר. לוחמי החטיבה הכווינו כלי טיס של חיל האוויר לתקיפת הפיר. ב-20 בדצמבר במהלך היתקלות עם מחבלים נהרג סגן עומרי שוורץ, צוער מגדוד גפן אשר שירת כלוחם בסיירת צנחנים. ערך מורחב – קרב ח'אן יונס (2023) ב-29 בדצמבר לוחמי צוות הקרב החטיבתי של חטיבת הצנחנים, בשיתוף גדוד השריון 7421 של חטיבה 4, החלו בהתקפה להשמדת תשתיות טרור בעיר ח'אן יונס במהלכה זיהו מחבל מוציא RPG מתוך פיר והשליכו מספר רימונים לעברו. בנוסף, זיהו מספר מחבלים שהסתתרו במבנה וחיסלו אותם באמצעות ירי טנק. בפעולה נוספת, הושמדה תשתית צבאית השייכת למפקדי גדוד דרום ח'אן יונס. ב-31 בדצמבר צוות הקרב של חטיבת הצנחנים החל בהתקפה על מספר תשתיות טרור וביניהן עמדות תצפית, עמדות נ"ט ומחסני אמצעי לחימה של חמאס. בזמן הלחימה זיהו הלוחמים זיהו מחבל שיוצא מפיר עם טיל RPG, ירו לעברו והרגו אותו. לאחר מכן, הלוחמים זיהו שלושה מחבלים בקרבתם, והרגו את אחד מהם בעזרת כיוון כלי טיס למקום, שני המחבלים הנוספים שנמלטו המקום אותרו בין שני מבנים סמוכים – וחוסלו באמצעות ירי טנקים. ב-6 בינואר חשפו כוחות הסיירת מחסן אמל"ח עם עשרות כלי נשק וציוד לחימה והשמידו אותו יחד עם יהל"ם. ב-21 בינואר פתחו כוחות החטיבה תחת אוגדה 98 לצד חטיבות הקומנדו, חטיבה 7 וגבעתי במתקפה נרחבת על מערב ח'אן יונס. הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים. במהלך הקרבות, נהרגו שלושה קצינים מגדוד 202 של החטיבה לאחר שנפגעו מירי RPG על מבנה שבו שהה כוח: הסמג"ד רס"ן דוד נתי אלפסי, רס"ן איליי לוי, מפקד פלוגה בגדוד, וסרן אייל טויטו, מפקד מחלקה בגדוד. ב-25 בינואר פעלו כוחות החטיבה בשכונת אל עמל בח'אן יונס. הלוחמים נתקלו במחבלים וחיסלו אותם מטווח קרוב, פשטו על תשתיות טרור, איתרו והשמידו אמצעי לחימה, מרגמות ורקטות. במהלך פשיטה של כוחות החטיבה על אתרים צבאיים של חמאס, איתרו הלוחמים עשרות כלי נשק מסוג קלאצ'ניקוב, רימוני רסס, מטעני הטלה מרחפן ופצצות מרגמה. הכוחות נתקלו בשלושה מחבלים במבנה שירו לעבר הכוח. הלוחמים השיבו בירי מדויק לעבר המחבלים, שניים מהם חוסלו והשלישי נפגע וברח אל תוך מבנה. הלוחמים העלו רחפן כדי לסרוק את המבנה אליו ברח המחבל, זיהו אותו פותח בירי לעבר הרחפן וחיסלו אותו. בנוסף, צוותי הצלפים של החטיבה חיסלו באמצעות ירי מדויק עשרות מחבלים חמושים שהיוו איום על הכוחות, לצד שימוש באמצעי תצפית וסגירות מעגלים עם כוחות שריון, הנדסה ואוויר. ב-3 בפברואר לוחמי צוות קרב של החטיבה פשטו על מבנה בן מספר קומות ששימש את מפקד חטיבת חאן יונס לניהול לחימה ואיתרו בו אמצעי לחימה רבים וביניהם קלאצ'ניקוב, מחסניות, ציוד צבאי, ואמצעים טכנולוגיים. בפשיטות נוספות של הכוחות אותר מצבור של רקטות RPG בתוך בתי מחבלים. ב-4 בפברואר לוחמי החטיבה העמיקו את הפעילות בשכונת אל-עמל שבמערב חאן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור. עוד אותרו מסמכים מודיעיניים של ארגון הטרור. בנוסף, הלוחמים איתרו בשכונה אמצעי לחימה רבים, עשרות תשתיות טרור של החמאס, פירים תת-קרקעיים, עמדות תצפית ומפעלים לייצור אמצעי לחימה שונים. ב-15 בפברואר פשטו כוחות החטיבה בפשיטה על בית חולים נאסר בח'אן יונס, במהלך חילופי אש מול מחבלי חמאס נהרגו סמ"ר רותם סהר הדר, לוחם סיירת צנחנים וסמ"ר נעם חבה, לוחם גדוד 202. בקרב זה נפצעו עוד 9 לוחמים של הסיירת כאשר 3 מהם באורח קשה. ב-18 בפברואר במהלך קרבות חילופי אש מול מחבלים בח'אן יונס נהרג סמ"ר סימון שלומוב, לוחם גדוד צפע 202. ב-20 בפברואר בבוקר הותר לפרסום הבוקר כי סמ"ר מעוז מורל, לוחם סיירת צנחנים, נפטר שבוע לאחר שנפצע אנושות בקרב ברצועת עזה. ב-10 באוגוסט שבה חטיבת הצנחנים (במסגרת אוגדה 98) לפעול באזור ח'אן יונס שבדרום הרצועה לאחר קבלת מידע מודיעיני על המצאות תשתיות טרור נוספות, מעל ומתחת לקרקע. ב-11 באוגוסט במהלך פעילות גדוד 101 בשכונת הקרארות במרחב ח'אן יונס איתרו תוואי מנהרה תת-קרקעי. במקביל פשטו לוחמי הגדוד על יעדים מעל הקרקע. בפעילות נהרג לוחם הגדוד סמל עומר גינזבורג שנפגע מפגיעת ירי צלף של חמאס. כוח לוחמים של הגדוד היה במבנה מעל הקרקע, הצלף זיהה זיהה אותם והצליח לפגוע בסמל גינזבורג, באותה התקרית נפצעו באורח קל שני לוחמים נוספים של הגדוד . ב-19 באוגוסט, במהלך פעילות של סיירת הצנחנים במרחב ח'אן יונס, נהרג סגן שחר בן נון מפגיעת פצצה שהטיל מטוס קרב של חיל האוויר על בניין בו שהה כוח הצנחנים. באותה תקרית נפצעו מספר לוחמים נוספים בדרגות שונות. ערך מורחב – קרב שג'אעייה (2024) ב-27 ביוני 2024 כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב. ב-29 ביוני במהלך קרב עם מחבלי חמאס ולאחר שנפגע מירי מטווח קצר נהרג סמל יאיר אביטן, לוחם בגדוד 890 של החטיבה. ב-4 ביולי מהלך היתקלות עם מחבלים נהרג סמ"ר אייל מימרן, לוחם בגדוד 101 של החטיבה. במהלך חודש אוגוסט החלו כוחות החטיבה לפעול בגזרת מחנות המרכז, דיר אל בלח ונוסיראת. ב-25 באוגוסט ערך כוח לוחמים של גדוד 202 פשיטה בפאתי דיר אל בלח. כוח לוחמים נכנס למבנה ובתוך המבנה הופעל עליהם מטען חבלה. כתוצאה מפיצוץ המטען נהרג סמ"ר עמית צדיקוב, לוחם גדוד 202. ערך מורחב – התמרון הקרקעי בלבנון במלחמת חרבות ברזל ב ליל ה-30 בספטמבר 2024, פתחה חטיבת הצנחנים כחלק מאוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון. ב-3 באוקטובר כוחות צק״ח הצנחנים לחמו במחבלים בקרבות מטווחים קרובים. לוחמי הצנחנים פשטו על מספר כפרים לפי מודיעין מדויק שהצביע על מתחמים צבאיים ובתים שהפכו למוצבים. בנוסף לוחמי צנחנים אמצעי לחימה רבים. במהלך הלחימה נהרג בחילופי אש מול מחבלים סרן בן ציון פלח קצין לוחם בגדוד 202 של החטיבה. מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה כ-46 מלוחמיה (נכון ל-3 באוקטובר 2024). בית חולים אל-קודס, מוקף טנקים של צה"ל; בסהר האדום מנסים לפנות את החולים, באתר JDN‏, 14 בנובמבר 2023 לילך שובל, מזהים את המטרה - ויורים: לוחמי צנחנים בהיתקלות עם מחבלים, באתר ישראל היום, 16 בנובמבר 2023 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) סמ"ר רותם דושי ז"ל, באתר צה"ל סמל אריאל אוחנה ז"ל, באתר צה"ל סמ"ר ולנטין (אלי) גנסיה ז"ל, באתר צה"ל סמ"ר גיא שמחי ז"ל, באתר צה"ל סמ"ר איתי אליהו מרציאנו ז"ל, באתר צה"ל סמ"ר אילי גמזו ז"ל, באתר צה"ל מיה איידן, "נלחמו עד טיפת הדם האחרונה": הניצול מקבוצת הריצה חזר לזירת הטבח, באתר חדשות 13, 18 באפריל 2024 סמ"ר יוסף איתמר ברוכים ז"ל, באתר צה"ל רב"ט יונתן אלעזרי ז"ל, באתר צה"ל רס"ן אוריאל ביבי ז"ל, באתר צה"ל סרן רועי נהרי ז"ל, באתר צה"ל סמ"ר בנימין לב ז"ל, באתר צה"ל חללי חטיבת הצנחנים ששמותיהם הותרו לפרסום, באתר צה"ל סמ"ר יאיר ניפוסי ז"ל, באתר צה"ל מישל מכול, "נער צנוע, ביישן ואהוב": סמ"ר יאיר ניפוסי, שנפצע בקרב בצפון הרצועה, מובא למנוחות, באתר ישראל היום, 2 בנובמבר 2023 נחשפו פירי מנהרות ואמצעי לחימה בצפון הרצועה, באתר צה"ל, 7 בנובמבר 2023 יואב זיתון, לוחמים פשטו על חמ"ל הביטחון הכללי של חמאס: זה מה שמצאו שם | התיעודים מג'באליה, באתר ynet, 5 בדצמבר 2023 סרן שלמה בן נון ז"ל, באתר צה"ל יואב זיתון, סרן שלמה בן נון, סגן מפקד פלוגה בצנחנים, נפל הלילה בצפון הרצועה, באתר ynet, 16 בנובמבר 2023 סמ"ר ינון תמיר ז"ל, באתר צה"ל סמ"ר דביר ברזני ז"ל, באתר צה"ל סמ"ר דביר ברזני מירושלים נהרג בפעילות מבצעית בעזה, באתר mynet‏ ירושלים, 20 בנובמבר 2023 צה"ל מתיר לפרסום: שני לוחמי צנחנים נהרגו בעזה, באתר "סרוגים", 20 בנובמבר 2023 ירון דורון, "הלב מסרב להאמין": סמל ינון תמיר נפל בקרב בעזה, באתר ישראל היום, 20 בנובמבר 2023 סרן רועי בית יעקב ז"ל, באתר צה"ל סמ"ר גילעד אריה בוים ז"ל, באתר צה"ל סמל דניאל חמו ז"ל, באתר צה"ל סמל אילן כהן ז"ל, באתר צה"ל סמ"ר בצלאל דוד שעשוע ז"ל, באתר צה"ל אמיר בוחבוט‏, חמישה לוחמי צה"ל נהרגו בג'באליה מירי טנקים של הצבא, באתר וואלה, 16 במאי 2024 סמל בן אבישי ז"ל, באתר צה"ל איתן גליקמן, יואב זיתון, סמל בן אבישי נפל בג'באליה: "היו לו המון חלומות - וחיוך כובש", באתר ynet, 17 במאי 2024 רס"ן גל שבת ז"ל, באתר צה"ל נינה פוקס, יואב זיתון, רענן בן צור, רס"ן גל שבת, מ"פ בצנחנים, מת מפצעיו אחרי היתקלות עם מחבלים בג'באליה, באתר ynet, 19 במאי 2024 סמ"ר ידידיה אזוגי ז"ל, באתר צה"ל אמיר בוחבוט‏, "ילד של בית, היישוב כולו באבל": סמל ידידיה אזוגי נפל בקרבות בעזה, באתר וואלה, 30 במאי 2024 סמ"ר יהונתן יצחק סמו ז"ל, באתר צה"ל אדוה דדון, ‏הערב ב"מהדורה המרכזית": הקרב של לוחמי סיירת צנחנים בבית החולים אל-קודס | תיעוד מבפנים, באתר ‏מאקו‏, 16 בנובמבר 2023 רס"ן ג'מאל עבאס ז"ל, באתר צה"ל סמ"ר שחר פרידמן ז"ל, באתר צה"ל אמיר בוחבוט‏, "אבא יקר, מזל טוב על הדרגה" - שיחתו האחרונה של סרן ג'מאל עבאס עם אביו ואחיו | תיעוד, באתר וואלה, 18 בנובמבר 2023 מערכת mynet, סמל ראשון שחר פרידמן מירושלים נפל בקרבות בעזה, באתר mynet‏ ירושלים, 18 בנובמבר 2023 נועם אמיר, ‏לוחמי הצנחנים כבשו את חטיבת העיר עזה ומשרד המודיעין של חמאס, בעיתון מקור ראשון, 22 בנובמבר 2023 יואב זיתון, עינב חלבי, בדרך לשלב הבא: פצוע קשה בפשיטה בדרום הרצועה, ביתו של הנייה הופצץ, באתר ynet, 16 בנובמבר 2023 יואב זיתון, הקרבות הקשים בשג'אעיה, הלחימה בחאן יונס | תמונת מצב המלחמה, באתר ynet, 7 בדצמבר 2023 סמ"ר עמית בונצל ז"ל, באתר צה"ל אור רביד, ‏אביו של סמ"ר עמית בונצל ז"ל, שנפל בעזה: "רצה למות בקרב, וזה מה שמנחם אותנו", באתר ‏מאקו‏, 7 בדצמבר 2023 גילו תיעודים חדשים מהטבח בעוטף וחיסול מחבלים: לוחמי הצנחנים נלחמים בלב העיר עזה, באתר ‏מאקו‏, 12 בדצמבר 2023 סגן עומרי שורץ ז"ל, באתר צה"ל אמיר בוחבוט, אלי אשכנזי, אורי סלע‏, שלושה לוחמים נפלו בקרבות בצפון רצועת עזה, שמונה נפצעו קשה, באתר וואלה, 21 בדצמבר 2023 היתקלויות עם מחבלים וחיסולם על ידי צלפים: צוות הקרב של הצנחנים הצטרף ללחימה בחאן יונס, באתר ynet, 31 בדצמבר 2023 השמידו עמדות חמאס וחיסלו מחבלים: צוות הקרב של הצנחנים הגיע לחאן יונס, באתר וואלה, 31 בדצמבר 2023 רס"ן דוד נתי אלפסי ז"ל, באתר צה"ל רס"ן איליי לוי ז"ל, באתר צה"ל סרן אייל מבורך טויטו ז"ל, באתר צה"ל הותר לפרסום: שלושה קציני צה"ל נפלו בקרבות במערב חאן יונס, באתר ynet, 22 בינואר 2024 יואב זיתון, קרבות עזים במערב חאן יונס: צה"ל מסתער על "חטיבת הבית" של סינוואר ודף, 50 מחבלים חוסלו, באתר ynet, 22 בינואר 2024 ניר דבורי, ‏3 קצינים מצנחנים נפלו בח'אן יונס, באתר ‏מאקו‏, 22 בינואר 2024 הצנחנים בקרבות בטווח קרוב עם מחבלים. תיעוד רגע הפגיעה בירי צלפים מדויק, באתר צה"ל, 25 בינואר 2024 יואב זיתון, הצנחנים מעמיקים את הפעולה בחאן יונס, נתפסו 3 מיליון שקל ששימשו ככספי טרור, באתר ynet, 4 בפברואר 2024 סמ"ר רותם סהר הדר ז"ל, באתר צה"ל סמ"ר נועם חבה ז"ל, באתר צה"ל יואב זיתון, מאיר תורג'מן, הותר לפרסום: לוחם סיירת צנחנים נהרג בקרב בחאן יונס, באתר ynet, 15 בפברואר 2024 גלעד כהן, לירן תמרי, סמ"ר נועם חבה נהרג בעזה 35 שנה אחרי שדודו נפל בפעילות מבצעית ברצועה, באתר ynet, 16 בפברואר 2024 סמ"ר סימון שלומוב ז"ל, באתר צה"ל איתן גליקמן, לוחם הצנחנים סמ"ר סימון שלומוב נפל בקרב בעזה: "עלה לארץ כדי להיות חייל קרבי", באתר ynet, 19 בפברואר 2024 סמ"ר מעוז מורל ז"ל, באתר צה"ל אלישע בן קימון, אלכסנדרה לוקש, מורן אזולאי, הותר לפרסום: סמ"ר מעוז מורל, לוחם צנחנים מטלמון, מת מפצעיו כשבוע אחרי שנפצע בעזה, באתר ynet, 20 בפברואר 2024 רוני גרין שאולוב, סמ"ר מעוז מורל הובא למנוחות: "מאיפה יהיה לנו הכוח ששאבנו ממך?", באתר ynet, 20 בפברואר 2024 סמל עומר גינזבורג ז"ל, באתר צה"ל ליאור אל-חי, עומר נפל שנה אחרי הגיוס, בת זוגו: "ידעתי על הסכנות, אמר ש'יהיה בסדר'" | ההודעה האחרונה, באתר ynet, 12 באוגוסט 2024 סגן שחר בן נון ז"ל, באתר צה"ל הותר לפרסום: סגן שחר בן נון נפל בקרב בדרום רצועת עזה, באתר ישראל היום, 19 באוגוסט 2024 יואב זיתון, הותר לפרסום: קצין צנחנים נהרג בחאן יונס מפגיעת פצצה של מטוס קרב, "בגלל כשל טכני", באתר ynet, 19 באוגוסט 2024 שי לוי, ‏צה"ל החל בפשיטה על שג'אעיה: תושבים רבים נמלטו, באתר ‏מאקו‏, 27 ביוני 2024 סמ"ר יאיר אביטן ז"ל, באתר צה"ל אבי אשכנזי, פלד ארבלי, משה כהן, ‏הלב נשבר: סמ"ר יאיר אביטן ורס"ל (מיל') יקיר שמואל טייטלבוים נפלו בעזה, באתר מעריב אונליין, 29 ביוני 2024 סמ"ר אייל מימרן ז"ל, באתר צה"ל יואב זיתון, הותר לפרסום: סמ"ר אייל מימרן, לוחם בצנחנים, נפל בהיתקלות עם מחבלים בשג'אעיה, באתר ynet, 4 ביולי 2024 סמ"ר עמית צדיקוב ז"ל, באתר צה"ל ניר דבורי, ‏הותר לפרסום: סמ"ר עמית צדיקוב נפל בקרב ברצועת עזה, באתר ‏מאקו‏, 25 באוגוסט 2024 אמיר בוחבוט‏, רק ביממה האחרונה: הצנחנים חיסלו 15 מחבלים בלבנון - בקרבות מטווח אפס, באתר וואלה, 4 באוקטובר 2024 סרן בן ציון פלח ז"ל, באתר צה"ל רענן בן צור, יואב זיתון, קצין הצנחנים בן ציון פלח נפל בקרב בדרום לבנון, באתר ynet, 3 באוקטובר 2024